nahid-hub/BLUGE-bengali-wikipedia-section-title-prediction huggingface dataset:
১৯৭১ সালের মে মাসের তৃতীয় সপ্তাহে কোনো একদিন। সুনামগঞ্জ জেলার ধর্মপাশা থানাটি জেলা সদর থেকে দক্ষিণ-পশ্চিমে। ধরমপাশার পশ্চিমে নেত্রকোনা জেলার সীমানা। তারা যখন আক্রমণ করেন, তখন সেখানে পাকিস্তানি রাতের প্রথম প্রহর থেকে শুরু হয়েছে বৃষ্টি এর মধ্যেই বেরিয়ে পড়েন মো. নাজিম উদ্দিনসহ একদল দুঃসাহসী মুক্তিযোদ্ধা। সংখ্যায় তারা মোট ১৫ জন। তাদের দলনেতা তিনি নিজেই। সবার পরনে লুঙ্গি। তাদের অস্ত্র বলতে দু-তিনটি মাত্র রাইফেল আর বাকি সব রামদা ও লাঠি। তাই সম্বল করে তারা বৃষ্টিভেজা রাতে এগিয়ে যান। রাতের শেষ প্রহরে অতর্কিতে আক্রমণ চালান থানায়। তাদের আক্রমণে হতভম্ব হয়ে পড়েন থানার ওসিসহ পুলিশ সদস্যরা। পাল্টা আক্রমণ বা প্রতিরোধ দূরের কথা, অস্ত্র ফেলে ওসি ও পুলিশরা সব পালিয়ে যান। মুক্তিযোদ্ধাদের দখলে আসে ১৫টি রাইফেল ও বেশ কিছু গুলি। এরপর মো. নাজিম উদ্দিন ও তার সহযোদ্ধারা দ্রুত থানা থেকে বেরিয়ে চলে যান নিজেদের গোপন অবস্থানে। পাকিস্তান বিমানবাহিনী এপ্রিল মাসের মাঝামাঝি তাদের প্রতিরক্ষা অবস্থানে বেশ কয়েকবার হামলা চালায়। এই হামলায় কয়েকজন মুক্তিযোদ্ধা শহীদ ও আহত হন। পাকিস্তানি সেনাবাহিনীর বিরুদ্ধে তারা সাহসিকতার সঙ্গে যুদ্ধ করেন। কিন্তু শেষ পর্যন্ত তাদের প্রতিরক্ষা ভেঙে পড়ে। তারা ছত্রভঙ্গ হয়ে যান। এরপর তিনি কয়েক দিন নিজ এলাকায় অবস্থান করে ভারতে চলে যান। এই সময় মো. নাজিম উদ্দিন ধরমপাশা থানায় গেরিলা আক্রমণ চালান। সফল এই আক্রমণ পরিচালনার পর তিনি পুনরায় ভারতের তেলঢালায় অষ্টম ইস্ট বেঙ্গলের সঙ্গে যোগ দেন। সেখানে তিনি কিছুদিন একটি ক্যাম্পে প্রশিক্ষকের দায়িত্ব পালন করেন। পরে প্রশিক্ষণপ্রাপ্ত মুক্তিযোদ্ধাদের মধ্য থেকে বাছাই করে একটি ইয়ুথ কোম্পানি (১২০ সদস্য) গঠন করা হয়। এই কোম্পানি পরিচালনা ও নেতৃত্বের দায়িত্ব পান তিনি। নাজিম উদ্দিন নভেম্বর মাসের প্রথমার্ধে সীমান্ত অতিক্রম করে স্বল্প প্রশিক্ষণপ্রাপ্ত সহযোদ্ধাদের নিয়ে সিলেটের গোলাপগঞ্জ উপজেলায় যান। সেখানে কমলপুরে ছিল পাকিস্তান সেনাবাহিনীর প্রতিরক্ষা। কয়েক দিন পর তারা সেখানে আক্রমণ করেন। তাদের সাঁড়াশি আক্রমণে পাকিস্তানি প্রতিরক্ষা ভেঙে পড়ে। আট-নয়জন পাকিস্তানি সেনা তাদের হাতে নিহত হয়। দুজনকে তারা জীবিত অবস্থায় আটক করেন। এরপর তিনি তার দল নিয়ে দেশ স্বাধীন হওয়ার আগ পর্যন্ত সেখানেই অবস্থান করেন।


সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. জন্ম ও শিক্ষাজীবন
titleD. মুক্তিযুদ্ধে ভূমিকা
উত্তর: titleD
চলচ্চিত্রটির জন্য 'পদ্মার ভালবাসা' ও 'পদ্মার প্রেম' শিরোনামে দুইটি পৃথক পোস্টার প্রকাশ করা হয়। প্রথম শিরোনামোক্ত পোস্টারটি ভারতে এবং দ্বিতীয়টি বাংলাদেশে প্রচারণার জন্য ব্যবহৃত হয়েছে। দুইটি পোস্টারে প্রযোজনা সংস্থা, প্রযোজক ও পরিচালকের নাম একইভাবে উল্লেখ করা হলেও অন্যান্য কলাকুশলীর নাম প্রকাশে বৈসাদৃশ্য রয়েছে। 'পদ্মার ভালবাসা'র পোস্টারে সঙ্গীত পরিচালক হিসেবে শেখ সাদি খান ও অশোক দাসের নাম রয়েছে, তবে 'পদ্মার প্রেম' পোস্টারে অশোক দাসের নাম নেই। গীতিকারদ্বয়ের নাম 'পদ্মার ভালবাসা' পোস্টারে আসেনি। 'পদ্মার ভালবাসা' পোস্টারে সম্পাদনা ও চিত্র গ্রহণে স্বপন গুহ ও বাবুল রায়ের নাম রয়েছে, অপরদিকে 'পদ্মার প্রেম' পোস্টারে সম্পাদনা ও চিত্র গ্রহণের ক্ষেত্রে তৌহিদ হোসেন চৌধুরী ও মুজিবুল হকের নাম উল্লেখ করা হয়েছে।
সঠিক অনুচ্ছেদ শিরোনাম কোনটি?
titleA. পোস্টার
titleB. প্রতিক্রিয়া
titleC. প্রেক্ষাগৃহে মুক্তি
titleD. প্রচারণা
উত্তর: titleA
১৮২২ খ্রিস্টাব্দে কর্ণফুলি মোহনার ৪০ মাইল দুরে কুতুবদিয়া দ্বীপে এটি নির্মাণ করা হয়।ক্যাপ্টেন হেয়ার এর পরিচালনায় ও ইঞ্জিনিয়ার জে.এইচ.টুগুড এর নির্দেশনায় এই বাতিঘর নির্মাণ করা হয়। পাথরের ভিত্তির উপর নির্মিত এই বাতিঘরের উচ্চতা ১২১ ফুট। ১৮৪৬ সালে এর নির্মাণ কাজ শেষ হয়। এর নির্মাণ ব্যয় ছিল ৪৪২৮ টাকা। পাকিস্তান আমলে লৌহ নির্মিত টাওয়ারের উপর আধুনিকে বাতিঘর নির্মাণ করে প্রাচীন বাতিঘরটি বাতিল করা হয়। রক্ষণাবেক্ষণের অভাবে পরিত্যক্ত বাতিঘর ভবনটি ধ্বংস হয়ে যায়।

সঠিক অনুচ্ছেদ শিরোনাম কোনটি?
titleA. নরম্যানস পয়েন্ট বাতিঘর
titleB. কুতুবদিয়া বাতিঘর
titleC. চট্টগ্রাম বন্দর কর্তৃপক্ষ
titleD. বে-টার্মিনাল
উত্তর: titleB
নিত্যশ্রী, ললিতা শিবকুমার এবং ঈশ্বরণ শিবকুমারের ঔরসে জন্মগ্রহণ করেছিলেন। তাঁর পিতামহী, দি কে পট্টম্মল, এবং তাঁর পিতার কাকা, ডি কে জয়রামন, ছিলেন বিশিষ্ট কর্ণাটকীয় কণ্ঠশিল্পী। এঁদের অম্বী দীক্ষিথর, পাপনাশম শিবন, কোটেশ্বর আইয়ার, টিএল ভেঙ্কটারামায়ার এবং আরো বিশিষ্ট শিষ্য রয়েছে। তাঁর মাতামহ ছিলেন মৃদঙ্গ গুরু পালঘাট মণি আইয়ার। 

নিত্যশ্রী প্রথমে তাঁর মা ললিতা শিবকুমারের কাছে সংগীত শিখেছিলেন। তাঁর মায়ের মতো, নিত্যশ্রীও ডি কে পট্টম্মলের শিষ্য ছিলেন এবং তাঁর সঙ্গীতানুষ্ঠানের সহযোগী হতেন। তার বাবা, ঈশ্বরণ শিবকুমার একজন নিখুঁত মৃদঙ্গ বাদক এবং নিজের শ্বশুর পালঘাট মণি আয়ারের শিষ্য। ঈশ্বরণ, লাগাতার তার কন্যাকে সহায়তা করতেন এবং নিত্যশ্রী্র অনুষ্ঠানের সময় তার সাথে সঙ্গ দিতেন। নিত্যশ্রী তাঁর ভাইঝি ও শিষ্য লাবণ্য সুন্দরারামনের গানে কণ্ঠ দিয়েছেন। 

নিত্যশ্রী যান্ত্রিক প্রকৌশলী ভি মহাদেওয়ানের সাথে বিবাহবন্ধনে আবদ্ধ হন, যার মৃত্যু হয় ২০১২ সালে। তনুজাশ্রী এবং তেজশ্রী, তাদের দুই কন্যা, সংগীতানুষ্ঠানে মায়ের সাথে তারাও যোগ দেন, এবং বিজয় টিভিতে একটি সংগীত প্রতিভা টিভি শো, "এয়ারটেল সুপার সিঙ্গার জুনিয়রে" অতিথি উপস্থিতির মাধ্যমে টেলিভিশনে প্রথম অনুষ্ঠান করেছিলেন।

সঠিক অনুচ্ছেদ শিরোনাম কোনটি?
titleA. শিরোনাম, পুরস্কার এবং অন্যান্য স্বীকৃতি
titleB. পরিবার
titleC. নেপথ্য গায়ন
titleD. বিদেশে অনুষ্ঠান
উত্তর: titleB
ঢাকায় গণহত্যা চালানোর পর পাকিস্তানি বাহিনী ১০ এপ্রিলের মধ্যে সারা বাংলাদেশ নিজেদের আয়ত্তে আনার পরিকল্পনা করে। কিন্তু সামরিক বাহিনীর বাঙালি সদস্যরা এবং ছাত্র ও সাধারণ জনতা তাদের বিরুদ্ধে তীব্র প্রতিরোধ গড়ে তোলে। চট্টগ্রামে বাঙালি সেনাবাহিনীর সদস্য ও ইপিআর এর সদস্যরা বিদ্রোহ করে শহরের বড় অংশ নিয়ন্ত্রণে নিয়ে নেয়। চট্টগ্রাম শহরের নিয়ন্ত্রণ পেতে পাকিস্তানি বাহিনীকে যুদ্ধজাহাজ থেকে গোলাবর্ষণ করতে হয় এবং বিমান আক্রমণ চালাতে হয়। কুষ্টিয়া, পাবনা, বগুড়া, দিনাজপুর ইত্যাদি জেলাতেও বাঙালি সেনারা বিদ্রোহ করে নিয়ন্ত্রণ গ্রহণ করে। পরবর্তীতে পাকিস্তানিরা বিপুলসংখ্যক সৈন্য ও অস্ত্রশস্ত্রের বলে মে মাসের শেষ নাগাদ এসব মুক্তাঞ্চল দখল করে নেয়।

মার্চের শেষদিক থেকেই পাকিস্তানি সামরিক বাহিনী বাংলাদেশের গ্রামে-গঞ্জে ছড়িয়ে পড়তে শুরু করে। আওয়ামী লীগের কর্মী-সমর্থক এবং হিন্দু ধর্মাবলম্বীরা বিশেষভাবে তাদের রোষের শিকার হয়। দলে দলে মানুষ ভারত সীমান্তের দিকে পালাতে শুরু করে। এপ্রিল থেকে শুরু হওয়া শরণার্থীদের এই স্রোত নভেম্বর পর্যন্ত অব্যাহত ছিল এবং এ সময়ে প্রায় এক কোটি শরণার্থী ভারতে আশ্রয় গ্রহণ করে।

সঠিক অনুচ্ছেদ শিরোনাম কোনটি?
titleA. মুজিব-ইয়াহিয়া বৈঠক
titleB. নৃশংসতা
titleC. মুক্তিযুদ্ধ: জুলাই থেকে সেপ্টেম্বর
titleD. শ্রীলঙ্কা
উত্তর: titleC
বাংলাদেশ সিভিল সার্ভিস পরীক্ষা ব্রিটিশ আমলে ব্রিটিশ ভারতীয় সরকারের ইম্পেরিয়াল সিভিল সার্ভিসের উপর ভিত্তি করে পরিচালিত। বিসিএস পরীক্ষাকে বাংলাদেশে চাকরি প্রার্থীদের জন্য অনুষ্ঠিত সবচেয়ে বড় প্রতিযোগিতামূলক পরীক্ষা  হিসাবে বিবেচনা করা হয়। প্রতি বছর গড়ে ১,৫০,০০০ থেকে ২,২৫,০০০ হাজার প্রার্থী আবেদন করে, যা বছরের চাকরি প্রার্থীদের প্রায় ৯০% শতাংশ। পরীক্ষায় সকল ক্যাডার মিলে গড় সাফল্যের হার ০.০২% এবং সাধারণ ক্যাডারের ক্ষেত্রে যা ০.০০৫% শতাংশ, যদিও প্রতি বছর এ হার পরিবর্তিত হয়।  


সঠিক অনুচ্ছেদ শিরোনাম কোনটি?
titleA. যোগ্যতা
titleB. চূড়ান্ত নির্বাচন
titleC. প্রক্রিয়া
titleD. প্রধান পরীক্ষা
উত্তর: titleC
মইনুল হোসেন ১৯৭৩ সালে পিরোজপুর থেকে আওয়ামিলীগ এর মনোনয়ন নিয়ে বাংলাদেশ পার্লামেন্ট সদস্য নির্বাচিত হন। তৎকালীন রাষ্ট্রপতি শেখ মুজিবুর রহমান ১৯৭৫ সালে সংবিধানের চতুর্থ সংশোধনের মাধ্যমে বাংলাদেশে একদলীয় শাসন ব্যবস্থা এর প্রচলন করলে তিনি তার পদ থেকে স্বেচ্ছায় পদত্যাগ করেন। শেখ মুজিবুর রহমান এর মৃত্যর পরে তিনি খন্দকার মোশতাক আহমেদ এর পরিচালিত দল ডেমোক্র‌্যাটিক লীগ এ যোগ দেন এবং ৩ নভেম্বর মোশতাক সরকার এর পতন পর্যন্ত তিনি ডেমোক্র‌্যাটিক লীগ এই ছিলেন।

বাংলাদেশ এর সংবাদ মালিক দের সংগঠন বাংলাদেশ সংবাদপত্র পরিষদ এর সভাপতি হিসেবে তিনি দায়ীত্ব পালন করেন। তিনি সুপ্রিম কোর্ট বার এসোসিয়েশান এর সভাপতি হিসেবে ২০০০-২০০১ মেয়াদে নির্বাচিত হন।

সঠিক অনুচ্ছেদ শিরোনাম কোনটি?
titleA. ২০০৭ সালের তত্ত্বাবধায়ক সরকার
titleB. প্রাথমিক জীবন ও শিক্ষা
titleC. রাজনীতি ও কর্মজীবন
titleD. সমালোচনা ও গ্রেফতার
উত্তর: titleC
"আনন্দবাজার পত্রিকা" চলচ্চিত্রটির ভিজ্যুয়াল এফেক্ট, অভিনয়ের প্রশংসা করে। তবে তারা চলচ্চিত্রটিকে কোনো র‍্যাংকিং না দিয়ে "ফলাফল প্রতিসংহ্ত" হিসেবে উল্লেখ করে। "ফার্স্টপোস্ট" এই চলচ্চিত্রটিকে "কঠিন যুদ্ধ দৃশ্য এবং হাঙ্কি নায়ক নিয়ে নির্মিত এসএস রাজামৌলি'র ফ্যান্টাসি চলচ্চিত্রটি সত্যিকার অর্থেই মহাকাব্যিক" বলে আখ্যায়িত করে। "হিন্দুস্তান টাইমস" এই চলচ্চিত্রটিকে "এসএস রাজামৌলির এই চলচ্চিত্রটি সত্যিই অসাধারণ।" "ইন্ডিয়ান এক্সপ্রেস" বলে, ""বাহুবলী" স্রেফ অনন্য।" "আইবিএনলাইভ"-এর রাজিব মাসান্দ চলচ্চিত্রটির ভিজ্যুয়াল এফেক্টের প্রশংসা করে "বাহুবলী"কে ৪/৫ প্রদান করেন। "দ্য টাইমস অব ইন্ডিয়া" একে দেয় এবং "দুই খণ্ডের এই প্রতীক্ষিত প্রথম খণ্ডের কাব্যিক চলচ্চিত্রটি আকাঙ্খিত মাত্রা ধরে রাখতে সক্ষম হয়েছে।" "বলিউড হাঙ্গামা"র তারান আদর্শ চলচ্চিত্রটিকে দেয়। "দ্য হিন্দু" একে "কল্পনার জয়" হিসেবে আখ্যায়িত করে। "ডেকানক্রোনিকেল" একে দেয়।

সঠিক অনুচ্ছেদ শিরোনাম কোনটি?
titleA. ওয়ার্ল্ড টিভি প্রিমিয়ার
titleB. কাহিনী
titleC. গ্রহণ
titleD. সঙ্গীত
উত্তর: titleC
অস্টিন পল হেইম্যান এর সাথে চুক্তি করে ইসিডাব্লিউ তে যোগ দেয়। যখন সে ইসিডাব্লিউ তে ছিল তখন সে তার ভবিষ্যৎ ব্যক্তিত্ব 'স্টোন কোল্ড' এর উন্নতি করে। ইসিডাব্লিউ তে থাকাকালীন অস্টিন তার মাইক স্কিল এর উন্নতি করে। এসময়ে সে তার ফিনিশিং মুভ হুইপরেক শিখে যা পরবর্তীতে স্টোন কোল্ড স্টানার নামে জনপ্রিয় হয়ে উঠে।অস্টিন সবসময় পল হেইম্যানকে কৃতিত্ব দেয় তাকে শেখানোর জন্য যে প্রমো কিভাবে দিতে হয়।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ভিন্স ম্যাকম্যানের সাথে ফিউড (১৯৯৭-১৯৯৯)
titleC. শুরুর জীবন (১৯৮৯-১৯৯০)
titleD. এক্সট্রিম চ্যাম্পিয়নশীপ রেসলিং (১৯৯৫)
উত্তর: titleD
খাপলু শহরটি বালিস্তানের পূর্বাংশে অবস্থিত এবং এর উচ্চতা সমুদ্রপৃষ্ঠ থেকে ২,৬০০ মিটার (৮,৫০০ফুট) উপরে অবস্থিত। খাপলু হলো ঘানচি জেলার প্রশাসনিক রাজধানী। সিন্ধু নদ'র একটি উপনদী শ্যোক নদী, খাপলু শহরের মধ্য দিয়ে এবং লাদাখ এর প্রাচীন বাণিজ্যপথ দিয়ে বয়ে গেছে। খাপলু প্রাসাদটি খাপলু শহরের উত্তরে এবং শ্যোক নদীর দক্ষীণে কারাকোরাম অঞ্চলের উচ্চ পর্বতের সামনে অবস্থিত। প্রাসাদের পিছনে অবস্থিত একটি গিরিখাতের মধ্য দিয়ে স্কার্দু জেলার পারি গ্রামে স্থানান্তরিত হওয়া যায়।        

সঠিক অনুচ্ছেদ শিরোনাম কোনটি?
titleA. পুরস্কার
titleB. ইতিহাস
titleC. নির্মাণকৌশল
titleD. অবস্থান
উত্তর: titleD
নানকৌড়ি দ্বীপটি ৪৭ বর্গকিমি অঞ্চল নিয়ে বিস্তৃত, এবং নিকোবর দ্বীপের উত্তরতম প্রান্তে অবস্থিত কার নিকোবরের ১৬০ কিমি দক্ষিণ-দক্ষিণ পূর্বে অবস্থিত। অন্য নিকোবরীয় দ্বীপপুঞ্জের মতো নানকৌড়িও ভারতীয় প্রজাতন্ত্রের সার্বভৌমত্বের অধীনে। এটি নিকোবর এবং আন্দামান আদিবাসী সংরক্ষণ অঞ্চলেরও একটি অংশ, যার জন্য বিনা অনুমতিতে দ্বীপে নাগরিকদের ভ্রমণ বা ব্যবসা পরিচালনা করা নিষিদ্ধ। এর উদ্দেশ্য সেখানে বসবাসকারী স্থানীয় জনগোষ্ঠীর স্বার্থ সংরক্ষণ করা।

সঠিক অনুচ্ছেদ শিরোনাম কোনটি?
titleA. প্রশাসন
titleB. ২০০৪ সুনামি
titleC. ইতিহাস
titleD. ভূগোল
উত্তর: titleD
কামাল লোহানী 'দৈনিক আজাদ', 'দৈনিক সংবাদ', 'দৈনিক পূর্বদেশ', 'দৈনিক বার্তা'সহ বিভিন্ন পত্রিকার কর্মরত ছিলেন। তিনি সাংবাদিক ইউনিয়নে দুদফায় যুগ্ম-সম্পাদক এবং ঢাকা সাংবাদিক ইউনিয়নের সভাপতি হন। তিনি গণশিল্পী সংস্থার সভাপতি ছিলেন। ১৯৬২ সালে স্বল্পকাল কারাবাসের পর কামাল লোহানী 'ছায়ানট' সাংস্কৃতিক সংগঠনের সাধারণ সম্পাদক হিসেবে দায়িত্ব গ্রহণ করেন। সাড়ে চার বছর এই দায়িত্ব পালন করেন। এরপর মার্কসবাদী আদর্শে ১৯৬৭ সালে গড়ে তোলেন 'ক্রান্তি'। তিনি বাংলাদেশ উদীচী শিল্পীগোষ্ঠী'র সভাপতি ছিলেন চার বছর (২০১২ ডিসেম্বর - ২০১৬ ডিসেম্বর)। বর্তমানে উদীচীর কেন্দ্রীয় কমিটির এক নাম্বার সদস্য। 
সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. কর্মজীবন
titleC. সম্মাননা প্রাপ্তি
titleD. জন্ম ও পারিবারিক জীবন
উত্তর: titleB
ফ্রিন্ডল তিনবার বিবাহ-বন্ধনে আবদ্ধ হন। ১৯৬০ সালে মরিন ওয়েসন নাম্নী এক রমণীর পাণিগ্রহণ করেন। রেমন্ড আর্নেস্ট হাওয়ার্ড ও স্টুয়ার্ট উইলিয়াম নামীয় দুই পুত্র এবং ভেনেসা জেন নাম্নী এক কন্যা সন্তানের জনক হন তিনি। ১৯৭০ সালে বিবাহ-বিচ্ছেদের পর জ্যাকুলিন সিগারকে মে, ১৯৭০ সালে বিয়ে করেন। ১৯৮০ সালে বিবাহ-বিচ্ছেদ ঘটলে ১৯৯২ সালে ডেবোরা ব্রাউনকে বিয়ে করেন। অ্যালিস ক্যাথেরিন নাম্নী এক কন্যার জন্ম হয় এ সংসারে। টিএমএসের পাশাপাশি নৈশভোজনের পর অতিথি বক্তা হিসেবে ধারাভাষ্যকার কক্ষের গল্প পরিবেশন করতেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. মূল্যায়ণ
titleD. সম্মাননা
উত্তর: titleB
ফোনটি সমালোচকদের কাছ থেকে বেশিরভাগ ইতিবাচক পর্যালোচনা পেয়েছে, যারা ক্যামেরার সমালোচনা করার সময় ফোনের ব্যাটারি এবং সামগ্রিক কার্যসম্পাদনের প্রশংসা করেছে। ক্যামেরার সমালোচনা করার সময় ব্যাটারি, পর্দা এবং কার্যসম্পাদনের প্রশংসা করে এনডিটিভি ফোনটিকে ৮/১০ স্কোর দিয়েছে। অ্যান্ড্রয়েড কর্তৃপক্ষ ফোনটিকে ৮.২/১০ স্কোর দিয়েছে, প্রদর্শন, অডিও গুণমান এবং কার্যসম্পাদনের প্রশংসা করেছে, পাশাপাশি বেশি ব্যবহারের সময় ক্যামেরা এবং ফোনটি উত্তপ্ত হওয়ায় সমালোচনাও করেছে। মোবাইল ইন্ডিয়ান -ও ক্যামেরার স্বল্প আলোয় কার্যকারিতা এবং পেছনের প্লাস্টিকের নকশাকে নেতিবাচকভাবে বর্ণনা করেছে কিন্তু পর্দা, ব্যাটারি এবং কার্যসম্পাদনকে ইতিবাচকভাবে বর্ণনা করেছে। সবশেষে, বিজনেস স্ট্যান্ডার্ড ইন্ডিয়া ক্যামেরার সমালোচনা করার সময় ব্যাটারি সহ ফোনের সাধারণ দিকগুলি ইতিবাচকভাবে পর্যালোচনা করেছে।

সঠিক অনুচ্ছেদ শিরোনাম কোনটি?
titleA. হার্ডওয়্যার
titleB. সমালোচনামূলক গ্রহণযোগ্যতা
titleC. মূল্যায়ন
titleD. বিচার্য বিষয়
উত্তর: titleB
ব্যথা উপলব্ধির প্রান্তিক মান হল, যে বিন্দু থেকে ব্যথা শুরু হয় এবং ব্যথা সহনশীলতার প্রান্তিক মান হল যে বিন্দুতে পৌঁছে ব্যথা বন্ধ করতে উদ্যত হয়।

ব্যথা উপলব্ধির পার্থক্য এবং সহনশীলতার প্রান্তিক মান জাতিগত, জেনেটিক্স, লিঙ্গ, এবং অন্যান্য বিষয়ের সাথে সম্পর্কিত থাকতে পারে।  ভূমধ্যসাগরীয় অঞ্চলের মানুষ বিকীর্ণ তাপের যে তীব্রতাকে ব্যথা বলে, উত্তর ইউরোপীয়দের হিসেবে তা ব্যথার নয়।

সঠিক অনুচ্ছেদ শিরোনাম কোনটি?
titleA. ধরণ
titleB. প্রান্তিক মান
titleC. ব্যবস্থাপনা
titleD. সময়কাল
উত্তর: titleB
১৯৩২ সালে ইংল্যান্ডে ভারতের সফরের মাধ্যমে টেস্ট সিরিজের অভিষেক ঘটে। পোরবন্দরের মহারাজা অধিনায়ক ও লিম্বডির ঘণশ্যামসিংজীকে সহঃ অধিনায়কের দায়িত্ব দেয়া হয়। কিন্তু সফরের দুই সপ্তাহ পূর্বে দূর্বল স্বাস্থ্যের কারণে পরবন্দর বাদ পড়েন ও লিম্বডি অধিনায়ক হন। লর্ডসে স্বাগতিক ইংল্যান্ডের বিপক্ষে উদ্বোধনী টেস্ট শুরু হবার পূর্ব দিন পিঠের আঘাতে লিম্বডি বাদ পড়লে ডানহাতি ব্যাটসম্যান নায়ডু ভারত দলের নেতৃত্ব পান।

সফরের ২৬টি প্রথম-শ্রেণীর খেলার সবগুলোতেই নায়ডু অংশ নিয়ে অসাধারণ ব্যাটসম্যান হিসেবে পরিচিতি লাভ করেন। ৪০.৪৫ গড়ে ১,৬১৮ রানসহ ৬৫ উইকেট তুলে নেন। তন্মধ্যে, পাঁচটি শতরানের ইনিংস ছিল তার ও ব্যক্তিগত সর্বোচ্চ করেন ১৬২ রান। পরের বছরই অর্থাৎ, ১৯৩৩ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে। ঐ মৌসুমে তিনি ৩২ ছক্কা হাঁকান। তন্মধ্যে এজবাস্টনে খেলা অবস্থায় একটি বলকে রিভার রিয়ায় পাঠিয়ে দেন যা পার্শ্ববর্তী কাউন্টিতে প্রবেশ করেছিল।

মে মাসে এমসিসি’র বিপক্ষে তৃতীয় ও খেলার শেষদিনে আবহাওয়ার কারণে ড্রয়ের দিকে গড়ায়। তাসত্ত্বেও, নায়ডু তাঁর অপূর্ব ক্রীড়াশৈলী প্রদর্শন করেছিলেন। তাঁর সংগৃহীত অপরাজিত ১১৮ রানের ইনিংসটি দলের মোট সংগ্রহের অর্ধেকেরও বেশি ছিল। রামচন্দ্র গুহ এ প্রসঙ্গে বলেন যে, এ সফরে এটিই তাঁর সেরা ইনিংস ছিল। একটি ছক্কা ‘ক্রিকেট স্বর্গ’ অতিক্রম করে বাইরে চলে যায়। হ্যারোগেটে ইয়র্কশায়ারের বিপক্ষে বাজে অভিজ্ঞতা লাভের পর ২০ থেকে ২২ জুলাই লর্ডসে অনুষ্ঠিত খেলায় মিডলসেক্সের বিপক্ষে ৪০৯/৭ রান তুলে ইনিংস ঘোষণা করে। তিনি ও নাওমল জিওমাল - উভয়েই সেঞ্চুরি করেন। মিডলসেক্স ফলো-অনে পড়লেও খেলাটি ড্রয়ে পরিণত হয়েছিল।

সঠিক অনুচ্ছেদ শিরোনাম কোনটি?
titleA. ইংল্যান্ডের মুখোমুখি
titleB. অর্জনসমূহ
titleC. প্রথম-শ্রেণীর ক্রিকেট
titleD. আন্তর্জাতিক ক্রিকেট
উত্তর: titleD
এ শিক্ষাবিদ ২০১১ সাল থেকে ২০১৪ সাল পর্যন্ত মতলব দক্ষিণ উপজেলা পর্যায়ে চারবার, ২০১২ সাল থেকে ২০১৪ সালে চাঁদপুর জেলা পর্যায়ে তিনবার, ২০১৩ – ২০১৪ সালে চট্টগ্রাম বিভাগীয় পর্যায়ে দুই বার এবং ২০১৪ সালে জাতীয় পর্যায়ে শ্রেষ্ঠ প্রাথমিক বিদ্যালয় শিক্ষিকা হিসেবে প্রধানমন্ত্রী “শেখ হাসিনার” কাছ থেকে থেকে শিক্ষা পদক ও সনদ গ্রহণ করেন। এছাড়া শিক্ষাক্ষেত্রে বিশেষ অবদান স্বরুপ চাঁদপুর রোটারী ক্লাব থেকে ২০১২ ও ২০১৩ সালে পরপর দুইবার, শাহাজউদ্দিন ফাউন্ডেশন থেকে ২০১১ থেকে ২০১৪ পর্যন্ত চারবার, ২০১৪ সালে শিক্ষা ও চাকুরি ক্ষেত্রে বিশেষ অবদানের জন্য বেগম রেকেয়া দিবসে জয়িতা পুরস্কার পান।

সঠিক অনুচ্ছেদ শিরোনাম কোনটি?
titleA. শিক্ষা ও কর্ম জীবন
titleB. পারিবারিক জীবন
titleC. পুরস্কার ও সম্মাননা
titleD. লেখক
উত্তর: titleC
ফিশার, ফিস্টুলা, ফোড়া, মলাশয় ও মলদ্বারের ক্যান্সার, রেক্টাল ভ্যারিক্স (মলদ্বারের রাক্তনালীর অস্বাভাবিক স্ফীতি) ও চুলকানি (মলদ্বারের চারদিকে দীর্ঘস্থায়ী চুলকানি) ইত্যাদি পায়ু ও মলদ্বারের অনেক সমস্যার উপসর্গ একইরকম এবং তা ভুলক্রমে হেমোরয়েড হিসাবে ধারণা করা হতে পারে। মলাশয় ও মলদ্বারের ক্যান্সার, প্রদাহযুক্ত পেটের রোগ, ডাইভার্টিকুলার ডিজিজ (অন্ত্র থেকে বেড়িয়ে আসা থলের ন্যায় কাঠামো), ও অ্যানজিয়োডিস্প্ল্যাজিয়া (রক্তনালীর সামান্য অস্বাভাবিকতা) ইত্যাদি মলাশয়-প্রদাহঘটিত রোগেও মলদ্বারে রক্তপাত হতে পারে। রক্তাল্পতা থাকলে অন্যান্য সম্ভাব্য কারণ বিবেচনায় আনতে হবে।

অন্যান্য যেসব ক্ষেত্রে মলদ্বারে বস্তু সৃষ্টি হয় তার মধ্যে রয়েছে: স্কিন ট্যাগ, মলদ্বারে আঁচিল, মলদ্বারের স্থানচ্যুতি, পলিপ ও পায়ুর বর্ধিত প্যাপিলা (স্তনের বোঁটার ন্যায় ক্ষুদ্র উদগম)। পোর্টাল হাইপারটেনশন (পোর্টাল ভেনাস সিস্টেম-এ রক্তচাপ) বৃদ্ধিজনিত অ্যানোরেক্টাল ভ্যারিক্স দেখা দিতে পারে। এগুলো হেমোরয়েডের মতই, তবে অবস্থাটা ভিন্ন।

সঠিক অনুচ্ছেদ শিরোনাম কোনটি?
titleA. কারণ
titleB. প্রতিরোধ
titleC. ভিন্নতা
titleD. বাহ্যিক
উত্তর: titleC
সাংবিধানিক বিধি অনুসারে, ভারতের রাষ্ট্রপতি লোকসভা ভেঙে দেওয়ার ছয় মাসের মধ্যে দেশে সাধারণ নির্বাচনের আয়োজন করতে হয়। পূর্ববর্তী নির্বাচন অনুষ্ঠিত হয় ২০০৯ সালের এপ্রিল-মে মাসে। ২০১৪ সালের ৩১ মে সেই লোকসভার মেয়াদ শেষ হয়।ভারতের নির্বাচন কমিশন এই নির্বাচনের আয়োজন করে। ভোটারদের সংখ্যা ও নিরাপত্তার জন্য একাধিক পর্যায়ে ভোট হয়।

২০০৯ সালের সাধারণ নির্বাচনের পর ২০১১ সালে আন্না হাজারে প্রমুখ সমাজকর্মীদের দুর্নীতি-বিরোধী আন্দোলন বিশেষ গুরুত্ব পেয়েছিল। ২০১২ সালে গোয়া ও পাঞ্জাবের বিধানসভা নির্বাচনে বিজেপি জয়লাভ করেছিল। যদিও ক্ষমতাসীন উত্তরাখণ্ড, হিমাচল প্রদেশ ও কর্ণাটক রাজ্যের বিধানসভা ভোটে জাতীয় কংগ্রেসের কাছে পরাজিত হয়েছিল। ২০১২ সালের রাষ্ট্রপতি নির্বাচনেও বিজেপি নিজের প্রার্থীর জয় নিশ্চিত করতে সক্ষম হয়নি। কারণ, সেই নির্বাচনে শিবসেনা ও জনতা দল (সংযুক্ত) বিজেপির সঙ্গে জোট করতে চায়নি। অন্যদিকে, অন্ধ্রপ্রদেশ ভেঙে তেলঙ্গানা রাজ্য গঠনের উদ্দেশ্যে তেলঙ্গানা আন্দোলন চলেছিল। কেন্দ্রীয় সরকার প্রথমে তেলঙ্গানা রাজ্য গঠনে রাজি না হওয়ায় আন্দোলন জোরদার হয়। বিদর্ভ ও গোর্খাল্যান্ড রাজ্যের দাবিতেও আন্দোলন চলতে থাকে। অন্ধ্রপ্রদেশের প্রাক্তন মুখ্যমন্ত্রী ওয়াই. এস. আর. রেড্ডির ছেলে ওয়াই. এস. জগন্মোহন রেড্ডি কংগ্রেস পরিত্যাগ করে পৃথক ওয়াইএসআর কংগ্রেস গঠন করলে ওই রাজ্যের পরিস্থিতি বদলে যায়। কারণ, অন্ধ্রের অনেক রাজনীতিবিদ তাঁকে সমর্থন করেন।

২০১৩ সালের ৮ ডিসেম্বর চারটি রাজ্যের বিধানসভা নির্বাচনে বিজেপি সব কটিতেই জয় লাভ করে বা সংখ্যাগরিষ্ঠতা পায়। রাজস্থানে বিজেপি কংগ্রেসকে পরাজিত করে। দীর্ঘদিন কংগ্রেসের দখলে থাকা দিল্লিতেও বিজেপি সংখ্যাগরিষ্ঠতা পায়। এছাড়া মধ্যপ্রদেশ ও ছত্তীসগঢ় রাজ্যেও নিজেদের সরকার টিকিয়ে রাখতে সক্ষম হয়। গণমাধ্যম দলের প্রধানমন্ত্রী পদপ্রার্থী নরেন্দ্র মোদীকেই বিজেপির এই জয়ের কারণ বলে চিহ্নিত করে। যদিও দলের জাতীয় উপ-সভাপতি ও সাংসদ প্রভাত ঝায় মুসলমান ভোট সম্পর্কে বলেন: "অবশ্যই ওঁরা আমাদের ভোট দিয়েছেন। ৭০ শতাংশেরও বেশি ভোটার বিজেপির কর্মসূচি ও নীতিকে সমর্থন করেন।" ইন্দোরের কাজি আব্দুল রহমান ফারুকি বলেন, মুখ্যমন্ত্রী শিবরাজ সিং চৌহানই বিজেপির এই জয়ের কারণ এবং "বিজেপি মোদিকে প্রধানমন্ত্রী পদপ্রার্থী না করলে, চৌহান আরও মুসলমান ভোট পেতেন।" বিজেপির অরুণ জেটলির মতে কংগ্রেস-নেতৃত্বাধীন ইউপিএ সরকার বর্তমানে একটি খোঁড়া হাঁসে পরিণত হয়েছে।

সঠিক অনুচ্ছেদ শিরোনাম কোনটি?
titleA. প্রেক্ষাপট
titleB. তারিখ
titleC. নির্ঘণ্ট
titleD. তেলঙ্গানা
উত্তর: titleA
গ্রীষ্মকালে সাদা হাফ শার্ট এবং খাকী ফুল প্যান্ট এবং শীতকালে সাদা ফুল শার্ট এবং খাকি ফুল প্যান্টের সাথে নেভী-ব্লু সোয়েটার থাকে। তাছাড়া শীত-গ্রীষ্ম সকল সময়ের জন্য পায়ে সাদা মোজা ও সাদা কেডস থাকে এবং সাদা শার্টের সাথে লাগানো থাকে বিদ্যালয়ের মনোগ্রামযুক্ত ব্যাজ। বিদ্যালয়ের ছাত্রদের বেল্ট কালো রঙের।


সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. ছাত্র-শিক্ষক
titleD. পোশাক
উত্তর: titleD
৩০ মে ১৯৮১ সালে রাষ্ট্রপতি জিয়াউর রহমান নিহত হবার পর, এরশাদের রাজনৈতিক অভিলাষ প্রকাশ হয়ে পড়ে। ২৪ মার্চ ১৯৮২ সালে এরশাদ রাষ্ট্রপতি আব্দুস সাত্তারের নির্বাচিত সরকারকে হটিয়ে রাষ্ট্রক্ষমতা দখল করেন। ১১ ডিসেম্বর ১৯৮৩ সাল নাগাদ তিনি প্রধান সামরিক প্রশাসক হিসেবে দেশ শাসন করেন। ঐ দিন তিনি দেশের রাষ্ট্র ক্ষমতা রাষ্ট্রপতি বিচারপতি এ.এফ.এম আহসানুদ্দিন চৌধুরীর কাছ থেকে নিজের অধিকারে নেন। এরশাদ দেশে উপজেলা পদ্ধতি চালু করেন এবং ১৯৮৫ সালে প্রথম উপজেলা পরিষদের নির্বাচন অনুষ্ঠিত হয়। ১৯৮৬ সালে তিনি জাতীয় পার্টি প্রতিষ্ঠা করেন এবং এই দলের মনোনয়ন নিয়ে ১৯৮৬ সালে পাঁচ বছরের জন্য দেশের রাষ্ট্রপতি নির্বাচিত হন। বাংলাদেশ আওয়ামী লীগ ও জামায়াত এই নির্বাচনে অংশগ্রহণ করে যদিও বাংলাদেশ জাতীয়তাবাদী দল এই নির্বাচন বয়কট করে। সাধারণ নির্বাচনে তার দল সংখ্যাগরিষ্ঠ আসন লাভ করে। বিরোধী দলের আন্দোলনের মুখে রাষ্ট্রপতি ৭ ডিসেম্বর ১৯৮৭ সালে এই সংসদ বাতিল করেন। ১৯৮৮ সালের সাধারণ নির্বাচন সকল দল বয়কট করে। এরশাদের স্বৈরাচারের বিরূদ্ধে দেশের জনগণকে সাথে নিয়ে সকল বিরোধী দল সম্মিলিতভাবে আন্দোলনের মাধ্যমে তাকে ৬ ডিসেম্বর ১৯৯০ সালে ক্ষমতা থেকে অপসারণ করে।

সঠিক অনুচ্ছেদ শিরোনাম কোনটি?
titleA. বাংলাদেশের মুক্তিযুদ্ধ ও স্বাধীনতা
titleB. প্রাথমিক জীবন ও সামরিক পেশাজীবন
titleC. সামরিক অভ্যু্ত্থান ও রাষ্ট্রপতিত্ব
titleD. বাংলাদেশ সেনাবাহিনীতে এরশাদ
উত্তর: titleC
প্রোস্টেট অপসারণ দু’ভাবে করা যায়। সনাতন পদ্ধতিতে তলপেট কেটে প্রোস্টেটের অপসারণ অথবা মূত্রনালীর ভেতর দিয়ে যন্ত্র ঢুকিয়ে এনডোস্কোপিক পদ্ধতিতে প্রোস্টেট অপসারণ। আধুনিক বিশ্বে এনডোস্কোপিক পদ্ধতিতে ৯০ শতাংশ প্রোস্টেট অপসারণ করা হয়। যে পদ্ধতিতেই অস্ত্রোপচার করা হোক না কেন তা সুনির্দিষ্ট উপসর্গের কারণেই করা হয়-প্রাথমিক, মাধ্যমিক কিংবা বিলম্বিত অবস্থার জন্য নয়। কাজেই প্রাথমিক অবস্থায় অপারেশন করা ভালো ডাক্তারী শাস্ত্রে এমন কোনো চূড়ান্ত প্রস্তাব নেই।
সঠিক অনুচ্ছেদ শিরোনাম কোনটি?
titleA. প্রোস্টেট অপসারণ
titleB. চিকিৎসা
titleC. অপসারণ পরবর্তী জটিলতা
titleD. বিলম্বজনিত জটিলতা
উত্তর: titleA
২০০২ সালের ২২ জুলাই রিভালদো গ্রিসের সুপারলিগ-এর ক্লাব অলিম্পিয়াকোসে যোগ দেন। ২০০৪-০৫ মৌসুমে তিনি কিছু দর্শনীয় গোল করেন, তার মধ্যে একটি হলো পানাথিনিকোসের বিরুদ্ধে তার প্রথম ডার্বিতে, যা অলিম্পিয়াকোসের জার্সিতে তার সবচেয়ে বিখ্যাত হয়ে আছে: একটি বাঁকানো ফ্রি কিকে গোল করেন যা তাদের চির প্রতিদ্বন্দ্বীর বিরুদ্ধে অলিম্পিয়াকোসকে জিতিয়ে দেয়। রিভালদোর আরেকটি উল্লেখযোগ্য গোল হলো পরবর্তী সপ্তাহে অলিম্পিয়াকোসের চ্যাম্পিয়নস লীগের গ্রুপ ম্যাচে ঐ মৌসুমে শেষ পর্যন্ত চ্যাম্পিয়ন হওয়া ইংল্যান্ডের লিভারপুল এফসি’র বিরুদ্ধে, সেখানে তিনি কপ-এর সামনে থেকে নিপুণ ফ্রি কিকের মাধ্যমে গোল করে গ্রিক জায়ান্টদের এগিয়ে দেন। তবে লিভারপুলের টালিসমান স্টিভেন গেরার্ড খেলা শেষ হওয়ার ৩ মিনিট আগে ২৫-গজ দূর থেকে হাফ ভলিতে গোল করলে ওলিম্পিয়াকোস চ্যাম্পিয়নস লীগ থেকে বিদায় নেয়। অলিম্পিয়াকোসে রিভালদোর প্রথম মৌসুমের শেষ খেলায়, আলফা ইথনিকি চ্যাম্পিয়নশিপ জয়ের জন্য অলিম্পিয়াকোসের একটি জয় দরকার ছিল, পানাথিনিকোসের থেকে মাত্র এক পয়েন্ট পিছিয়ে ছিল তারা। রিভালদোর গোলে অলিম্পিয়াকোস বিপক্ষের মাঠ থেসালোনিকি-তে ইরাক্লিসকে ১-০ গোলে পরাজিত করে এবং চ্যাম্পিয়নশিপটি সুরক্ষিত করে।

৩৪ বছর বয়স হওয়া সত্ত্বেও রিভালদো অলিম্পিয়াকোসের সাথে তার চুক্তি ৩ বছরের জন্য নবায়ন করেন। ২০০৬ সালের জুলাই মাসে রিভালদো ঘোষণা করেন যে ব্রাজিল ফিরে আসার আগে ২০০৬-০৭ মৌসুমই ইউরোপে অলিম্পিয়াকোসের সাথে শেষ বছর। তবে, তিনি দ্রুত তার সিদ্ধান্ত পরিবর্তন করেন এবং সিদ্ধান্ত নেন আরও একটি বছর থাকবেন। ২০০৬-০৭ মৌসুমে তিনি ২৭ টি সুপারলিগ ম্যাচে ১৭ গোল করেন। রিভালদো অলিম্পিকোসের পক্ষে ৮১ ম্যাচে ৪৩ গোল করেন!

সঠিক অনুচ্ছেদ শিরোনাম কোনটি?
titleA. সম্মাননা
titleB. অলিম্পিয়াকোস
titleC. আন্তর্জাতিক খেলোয়াড় জীবন
titleD. আন্তর্জাতিক গোল
উত্তর: titleB
লিয়েন্ডার তার মায়ের মাধ্যমে বাংলা কবি মাইকেল মধুসূদন দত্তের সরাসরি বংশধর। ২০০৫ সালে তার রিয়া পিল্লাই সাথে লাইভ ইন সম্পর্ক ছিল। দম্পতির একটি কন্যা আছে, আয়ইয়ানা। রিয়া ২০১৩ সালে লিয়েন্ডারের বিরুদ্ধে একটি স্থানীয় মেট্রোপলিটন আদালতে একটি মামলা দায়ের করেন, অভিযোগ করেন যে তার সম্পত্তি তার বাড়ির একটি অংশ থেকে সরানো হয়েছে যাতে লিয়েন্ডারের পিতা-মাতা সেখানে থাকতে পারবেন যখন তারা আসবেন।

২০১০ সালে, তিনি অলিম্পিক গোল্ড কোয়েস্টের পরিচালনা পর্ষদের সাথে যোগদান করেন, অলিম্পিক পদক জেতার জন্য ভারত থেকে প্রতিভাবান ক্রীড়াবিদদের সমর্থন করার জন্য গীত শেঠী এবং প্রকাশ পাদুকুনে কর্তৃক প্রতিষ্ঠিত একটি সংস্থাপন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ব্যক্তিগত জীবন
titleC. গ্র্যান্ড স্লাম খেতাব
titleD. অভিনয় ক্যারিয়ার
উত্তর: titleB